**Prilog 1.B**

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava: xxx>***

**<*Naziv projekta>***

Tijelo nadležno za komponentu/podkomponentu (u nastavku teksta: NT) MINISTARSTVO POLJOPRIVREDE, OIB: 76767369197, Ulica grada Vukovara 78, 10000 Zagreb, (u nastavku teksta: NT)

s jedne strane, i

Korisnik bespovratnih sredstava Mehanizma za oporavak i otpornost (u nastavku teksta: RRF)

<Puno službeno ime/naziv i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

 (u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom:<*naziv Projekta>* (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

1.4. <ako je primjenjivo> Izjava partnera Korisnika sastavni je dio Ugovora te ne dovodi u pitanje obvezu sklapanja i primjenu Sporazuma o partnerstvu.

1.5. <ako je primjenjivo> Izjava partnera Korisnika iz stavka 1.4. ovoga članka ne dovodi u pitanje obveze Korisnika koje iz Ugovora za njega proizlaze u odnosu na njegovog partnera.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…> , a najkasnije do 31. siječnja 2026., odnosno

2.3. Razdoblje prihvatljivosti izdataka Projekta je razdoblje kada su troškovi stvarno nastali, odnosno za vrijeme trajanja Ugovora o dodjeli bespovratnih sredstava s odabranim korisnikom, a najkasnije do 31. siječnja 2026. godine

2.4. Završni zahtjev za nadoknadu sredstava i Završno izvješće podnose se NT-u roku od 30 dana od dana isteka razdoblja provedbe projekta.

2.5. Zahtjev za nadoknadom sredstava i izvješće o napretku se podnosi sukladno rokovima koji su definirani Općim uvjetima Ugovora u Prilogu II.

2.6. Troškove nastale prije datuma sklapanja Ugovora, a unutar razdoblja prihvatljivosti izdataka, Korisnik potražuje kroz prvi Zahtjev za nadoknadom sredstava.

2.7. Korisnik je obvezan jednom godišnje podnositi izvješća nakon završetka provedbe projekta, u razdoblju od pet godina, računajući od završnog plaćanja Korisniku. Rok za dostavu navedenog izvješća je 30 (trideset) dana nakon isteka svake godine dana od datuma završnog plaćanja.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu <…> eura.

3.2. Ukupni prihvatljivi troškovi projekta iznose <…> eura, kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> eura, što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Isplata prihvatljivih izdataka iz bespovratnih sredstava Korisniku vršit će se „metodom plaćanja“ i „metodom nadoknade“ sukladno Općim uvjetima Ugovora. Iznimno, ako je Korisniku odobrena isplata predujma, do trenutka poravnavanja iznosa isplaćenog predujma s nastalim troškovima, Korisnik troškove može potraživati samo putem metode nadoknade.

3.7. Korisnik ima pravo zatražiti jednokratno plaćanje predujma. Ukupni iznos predujma ne može biti viši od 50% od iznosa odobrenih bespovratnih sredstava, odnosno od *<…>* eura.

3.8. Korisnik dostavlja sredstvo osiguranja u obliku bjanko zadužnice ovjerene kod javnog bilježnika na iznos traženog predujma koja je sastavni dio Ugovora te se istome prilaže.

3.9. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se 5 godina u skladu s člankom 10. Općih uvjeta Ugovora.

*Partneri*

Članak 5.

Projekt će provesti Korisnik i sljedeći partneri:

<*Navesti puno ime/ naziv partnera i njegov OIB*>;

<*Sporazum o partnerstvu je prilog ovog Ugovora*>

*Neprihvatljivi izdaci*

Članak 6.

Sljedeće vrste izdataka nisu prihvatljive za financiranje u okviru Projekta:

- PDV u slučaju da je korisnik porezni obveznik upisan u registar obveznika PDV-a te ima pravo na odbitak pretporeza

- druge poreze te propisane naknade i doprinose

- sve troškove održavanja/zamjene i amortizacije

- troškove vlastitog rada

- operativne troškove

- troškove nastale prije podnošenja zahtjeva za potporu

- nepredviđene radove i ostale nepredviđene troškove

- troškovi koji nisu dio projekta

- plaće i druge naknade djelatnika korisnika

- nabavu rabljenih strojeva i opreme

- najam opreme

- kupnja zemljišta i nekretnina, izuzev skladišnih kontejnera

- plaćanje u gotovini

- kupnju rezervnih dijelova, popravaka i servisiranja

- ostale troškove nespomenute kao prihvatljivi.

*Mjere osiguravanja informiranja, komunikacije i vidljivosti*

Članak 7.

Na zahtjev NT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

*Upravljanje projektnom imovinom i prijenos ugovora*

Članak 8.

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

8.2. Ako se imovina iz stavka 8.1. ovoga članka prenosi na projektne partnere ili treće strane, potrebno je navesti podatke o pisanom sporazumu kojim se uređuje pitanje predmetnog prijenosa te ga priložiti ovom Ugovoru.

8.3. Pravo vlasništva i druga stvarna prava, kao i imovinska prava, ne smiju se prenositi na treće osobe ili partnere *pet* godina nakon završetka razdoblja provedbe projekta.

*Ostali uvjeti*

Članak 9.

9.1*.* Korisnik je dužan osigurati pristup svim dokumentima, podacima i evidencijama povezanim s Projektom i omogućiti obavljanje provjera na licu mjesta za vrijeme provedbe Projekta, kao i u razdoblju od 5 (pet) godina nakon zatvaranja NPOO-a.

9.2. Korisnik je obvezan za potrebe kontrole od strane nadležnih tijela i radi osiguranja revizijskog traga čuvati financijsko-računovodstvenu dokumentaciju koja je vezana za ZNS-ove u razdoblju od 5 (pet) godina nakon zatvaranja NPOO-a.

9.3. NT može provjeravati točnost podataka navedenih u Projektnom prijedlogu u bilo kojoj fazi provedbe Projekta.

9.4. Korisnik je obvezan ostvariti doprinos pokazateljima Poziva sukladno navedenom u Prilogu 1 ovog Ugovora.

9.5. Financijske korekcije vezane uz neostvarivanje pokazatelja kako su navedeni u Prilogu I ovog Ugovora neće se primijeniti ako se nisu ostvarili zbog nastupa više sile, društveno-gospodarskih ili okolišnih čimbenika, odnosno nastupa važnih promjena u gospodarskim ili okolišnim uvjetima u državi, koji su utjecali na ostvarenje pokazatelja Projekta. Nadležno tijelo procjenjuje svaki konkretni slučaj te utvrđuje ostvarenje navedenih čimbenika, kao i mogućnost ostvarenja zadanih pokazatelja. Financijska korekcija određuje se sukladno Prilogu IV. Pravila o financijskim korekcijama. Financijska korekcija se može odrediti bez obzira što je Projekt završen.

9.6. Korisnik se obvezuje na obavljanje sljedećih aktivnosti:

1) preuzimanje organizacijske i koordinacijske uloge u sustavu doniranja hrane unutar županije

djelovanja

2) županijsko upravljanje u IT sustavu za doniranje hrane, prema sljedećim zaduženjima:

- registracija novih organizacija i korisnika

- edukacija novih korisnika o korištenju i funkcioniranju IT sustava

- ažuriranje uputa za korištenje IT sustava, prema potrebi

- odabir potencijalnih posrednika za dodjelu prijavljenih donacija u skladu sa zadanim

kriterijima, a koji osiguravaju usklađenost ponude i potreba

- podjela prijavljenih donacija prema odabranim posrednicima kroz IT sustav

- pružanje tehničke podrške korisnicima za korištenje IT sustava

- osiguravanje neometanog funkcioniranja podjele hrane putem IT sustava

- evidentiranje i prijava eventualnih tehničkih poteškoća nastalih za vrijeme primjene IT

sustava i

- komunikacija s donatorima i posrednicima u lancu doniranja hrane i Ministarstvom poljoprivrede (redovno izvještavanje o broju donatora, posrednika, količini donirane

hrane i dr.) i

3) pronalaženje potencijalnih novih donatorskih korisnika i organizacija te zadržavanje i

razvijanje odnosa s postojećim korisnicima i organizacijama

4) ponuda suradnje svim registriranim posrednicima u lancu doniranja hrane koji su registrirani

na području županije djelovanja

5) osiguravanje minimalnih skladišnih, logističkih i ljudskih resursa potrebnih za izvršavanje

uloge županijskog koordinatora u županiji djelovanja

6) promicanje doniranja hrane i sprječavanja bacanja hrane

7) promicanje zajedničkih interesa posrednika u lancu doniranja hrane pred donatorima i

državnoj, regionalnoj i lokalnoj samoupravi

8) redovno izvještavanje za vrijeme trajanja projekta i trajanja perioda održivosti projekta (5 godina) prema Ministarstvu poljoprivrede u dogovorenim formatima i dogovorenom dinamikom.

*Komunikacija ugovornih Strana*

Članak 10.

10.1. NT i Korisnik koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo poljoprivrede, Uprava za stočarstvo i kvalitetu hrane, Ulica grada Vukovara 78, 10000 Zagreb pisanim putem dostavlja Korisniku podatke o osobi i adresi elektronske pošte za kontakt.

Za Korisnika

< *adresa, adresa elektroničke pošte Korisnika* >

Korisnik pisanim putem dostavlja NT-u podatke o osobi i adresi elektroničke pošte za kontakt.

10.2. NT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 11.

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

*Prilozi*

Članak 12.

Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Mehanizma za oporavak i otpornost

Prilog III: Pravila o provedbi postupaka nabava za neobveznike Zakona o javnoj nabavi

Prilog IV: Izvješće nakon provedbe Projekta

Prilog V: Pravila o financijskim korekcijama

Prilog VI: Izjava partnera

Prilozi III-.VI. dostupni su u sustavu eNPOO u inačici važećoj u trenutku predaje projektnog prijedloga.

*Završne odredbe*

Članak 13.

Ovaj Ugovor sačinjen je u dva istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Tijelo nadležno za komponentu/podkomponentu** |  |
| Ime |  |  |  |
| Funkcija |  |  |  |
| Potpis  |  |  |  |
| DatumKLASA:URBROJ: |  |  |  |
| **Za Korisnika**  |  |
| Ime |  |  |  |
| Funkcija |  |  |  |
| Potpis  |  |  |  |
| DatumKLASA:URBROJ: |  |  |  |